wickkiey/tamil-wikipedia-markdown huggingface dataset:
# எயர்லங்கா பறப்பு 512



**எயர்லங்கா பறப்பு 512 ** (*Air Lanka Flight 512*) இலண்டன் காத்விக் வானூர்தி நிலையத்திலிருந்து கிளம்பி சூரிக் , துபாய் வழியாக 1986 மே 3 அன்று கொழும்பு பண்டாரநாயக்க பன்னாட்டு வானூர்தி நிலையம் வந்தடைந்த ஓர் எயர் லங்கா லோக்ஹீடு L-1011 டிரைஸ்டார் இரக வானூர்தி இறுதிக் கட்டமாக இந்தியப் பெருங்கடலில் உள்ள மாலத்தீவுகளுக்குப் புறப்படும் முன்னர் குண்டு வெடிப்பால் இரண்டாகப் பிளந்த நிகழ்வாகும். இந்தப் பறப்பில் பெரும்பாலும் பிரெஞ்சு, மேற்கு செருமானிய, பிரித்தானிய, சப்பானியப் பயணிகள் பயணித்திருந்தனர். இந்நிகழ்வில் 13 வெளிநாட்டவர் உள்ளிட 21 பேர் உயிரிழந்தனர் மற்றும் 41 பேர் காயமடைந்தனர் இறந்த வெளிநாட்டவர்களில் இருவர் பிரித்தானியர், 3 பிரெஞ்சு, 2 சப்பானியர், ஒரு மாலத்தீவு, மற்றும் ஒரு பாக்கித்தானியும் ஆவார்.  

வெடித்த குண்டு மாலத்தீவுகளுக்கு கொண்டுசெல்லவிருந்த இறைச்சி மற்றும் காய்கறி சரக்குப் பெட்டிகளில் வைக்கப்பட்டிருந்திருக்கலாம் என விமான நிலைய அதிகாரிகள் தெரிவித்தனர். தமிழ்க் குழுவினருக்கும் இலங்கை அரசினருக்கும் இடையே நடைபெற்ற அமைதிப் பேச்சுக்களுக்கு தடங்கல் விளைவிக்க தமிழீழ விடுதலைப் புலிகள் அமைப்பு இந்தக் குண்டை வைத்திருக்கலாம் இலங்கை அரசு தெரிவித்தது.
# தலிட்



**தலிட்** அல்லது **டலிட்** (*tallit*, ) (**டலெட்** என செப்பாடிக் எபியேம் மற்றும் லடினோ) (**தலிஸ்**, என அஸ்கெனாசி எபிரேயத்திலும் இத்திய மொழியிலும்) பன்மை. **தலிடொட்** (**தலீசிம்**, **தலிசிம்**, அஸ்கெனாசியிலும் இத்திய மொழியிலும்) என்பது யூதர்கள் வேண்டுதற் போர்வையாகும். தலிட் காலையில் வேண்டுதல் செய்யும்போதும், யோம் கிப்பூரின் போதும் உடைகளுக்கு மேலாக அணியப்படும். தலிட் சிறப்பான நூலினால் நூர்க்கப்பட்டு *டிஸிசிட்* எனப்படும் தொங்களினால் முடிச்சு போடப்பட்டு, தலிட்டின் நான்கு மூலைகளிலும் இணைக்கப்பட்டிருக்கும். அநேகமான பாரம்பரிய தலிட்டுகள் கம்பளியினால் உருவாக்கப்பட்டிருக்கும். இவை சிறு வயதில் பிள்ளைகள் அவர்கள் சட்டங்களை கடைப்பிடிக்கும் நிலை வந்த விழாவில் முதன் முதலில் அணிந்து கொள்வார்கள். பழமைக்கோட்பாடு சார்ந்த யூதம் மற்றும் அஸ்கெனாசி வட்டாரத்தில், வரதட்சணையின் ஒரு பகுதியாக மணமகனுக்கு தலிட் வழங்கப்படுவது ஓர் வழக்காகும்.
# பழங்கால பிரித்தானியர்



]].  
**பிரித்தானியர்** (*Britons*, ) அல்லது **பழங்கால பிரித்தானியர்** (*Ancient Britons*) அல்லது **செல்ட்டிய பிரித்தானியர்** (*Celtic Britons*) எனப்படுவோர் பெரிய பிரித்தானியாவில் பிரித்தானிய இரும்புக் காலத்தில் இருந்து நடுக்காலத்தின் தொடக்கப் பகுதி வரை பண்பாட்டு அடிப்படையில் ஆதிக்கம் செலுத்திய செல்ட்டிய மக்கள் ஆவர். இவர்கள், பிரித்தோனிய மொழி எனப்படும் தீவுசார் செல்ட்டிய மொழியைப் பேசினர். இவர்கள் பர்த் ஆற்றுக் கழிமுகத்துக்குத் தெற்கே பிரித்தானியா முழுவதும் பரந்து வாழ்ந்தனர். 5 ஆம் நூற்றாண்டுக்குப் பின்னர் கண்ட ஐரோப்பாவுக்கும் இடம்பெயர்ந்தனர். அங்கே பிரான்சில் உள்ள பிரிட்டனி என்னும் குடியேற்றத்தையும், எசுப்பெயினில் தற்போது கலிசியா என அழைக்கப்படும் முந்தைய பிரிட்டோனியா என்னும் குடியேற்றத்தையும் நிறுவினர். போர்த் ஆற்றுக்கு வடக்கே வாழ்ந்த பிக்டியர்களுடனான பிரிட்டனியர்களுடைய தொடர்பு பற்றிப் பல்வேறு கருத்துக்கள் முன்வைக்கப்படுகின்றன. எனினும், அக் காலத்தில் பிக்டிய மொழி ஒரு வகையான பிரித்தோனிய மொழி என்பதே பல அறிஞர்கள் ஏற்றுக்கொள்ளும் கருத்தாக உள்ளது.  

இரும்புக் காலத்தைச் சேர்ந்த மூலங்களிலேயே முதன் முதலாக பிரிட்டனியர் பற்றியும் அவர்கள் பேசிய பிரித்தோனிய மொழி பற்றியும் சான்றுகள் கிடைக்கின்றன. பிரித்தானியாவை கிபி 43ல் ரோமர்கள் கைப்பற்றிய பின்னர் ரோம-பிரித்தானியப் பண்பாடு ஒன்று உருவாகத் தொடங்கியது. எனினும், 5 ஆம் நூற்றாண்டில் ஆங்கில-சக்சன் குடியேற்றங்கள் உருவான போது பிரிட்டனியர்களின் பண்பாடும் மொழியும் பலவறாகப் பிரிவுற்றன. 11 ஆம் நூற்றாண்டளவில், இவர்களுடைய வழியினர் வெல்சியர், கோர்னிசியர், பிரெட்டனியர், என் ஆக்லெட்டுகள் எனப் பல தனித்தனியான குழுக்கள் ஆகக் காணப்பட்டனர். பிரித்தோனிய மொழியும் வெல்சிய மொழி, கோர்னிசிய மொழி, பிரெட்டனிய மொழி, கும்பிரிக்கு மொழி எனப் பல்வேறு தனித்தனிக் கிளைகளாகப் பிரிந்து விட்டது.
# கொதிநீராவிமுறைக் காய்ச்சி வடிப்பு



**கொதிநீராவிமுறைக் காய்ச்சி வடிப்பு ** என்பது, இயற்கை நறுமணப் பொருட்கள் போன்ற *வெப்பநிலை உணர்திறன்* உள்ள பதார்த்தங்களை வேறுபடுத்தப் பயன்படும் ஒரு சிறப்பான காய்ச்சி வடிப்பு முறையாகும்.  

உயர் வெப்பநிலைகளில் பல சேதனச் சேர்வைகள் அமைப்பழிந்து போகும். எனவே சாதாரண காய்ச்சி வடிப்பு முறைகளைப் பயன்படுத்த முடியாது. இதனால், இச் செயன்முறைக்கு நீர் அல்லது கொதிநீராவி பயன்படுத்தப்படுகிறது. நீராவியைச் சேர்ப்பதன் மூலம், சேர்வையின் கொதிநிலை குறைக்கப்பட்டு அதன் அமைப்பழியும் வெப்பநிலையிலும் குறைந்த வெப்பநிலையில் ஆவியாகச் செய்யப்படுகிறது. காய்ச்சி வடிக்கப்படவேண்டிய பதார்த்தம் வெப்பத்துக்கு மிகவும் உணர்திறனுடையதாயின், கொதிநீராவிமுறைக் காய்ச்சி வடிப்புடன், வெற்றிடக் காய்ச்சி வடிப்பும் பயன்படுத்தப்படும். காய்ச்சி வடிப்பின் பின்னர், ஆவிகள் ஒடுக்கப்படும். பின்பு எளிய வேறாக்கல் மூலம் நீர் மற்றும் சேதனச் சேர்வையின் ஈரவத்தைக் கலவை வேறாக்கப்படும்.  

## கொள்கை
ஒன்றுடனொன்று கலவாத இரு திரவங்களின் கலவை வெப்பப்படுத்தப்படும்போது, ஆவிக் கலவையிலுள்ள ஒவ்வொரு கூறும் தனித்தனியே அவற்றின் ஆவியமுக்கங்களைப் பிரயோகிக்கும். இதனால் தொகுதியின் மொத்த ஆவியமுக்கம் அதிகரிக்கும். இவ்விரு திரவங்களினதும் ஆவியமுக்கங்களின் கூட்டுத்தொகை வளிமண்டல அமுக்கத்துக்குச் சமனாகும்போது (கடல் மட்டத்தில் அண்ணளவாக 101kPa) கலவை கொதிக்கத் துவங்கும். இந்த வகையில், நீரில் கரையாத பல சேதனச் சேர்வைகளை அவற்றின் அவற்றின் அமைப்பழியும் வெப்பநிலைக்குக் குறைவான வெப்பநிலையிலேயே பிரித்தெடுக்க முடியும். உதாரணமாக, புரோமோ பென்சீனின் கொதிநிலை 156 °Cயும், நீரின் கொதிநிலை 100 °Cயும் ஆகும். எனினும், இவற்றின் கலவை 95 °Cஇலேயே கொதிக்கத் துவங்கும். இதனால், புரோமோ பென்சீனை அதன் சாதாரண கொதிநிலையிலும் மிகவும் குறைந்த வெப்பநிலையான 61 C°யிலேயே இலகுவாகப் பிரித்தெடுக்க முடியும்.  

## பிரயோகங்கள்
நறுமணப் பொருட்கள் தயாரிப்புக்குத் தேவையான வாசனை நெய்களின் தயாரிப்பில் கொதிநீராவிக் காய்ச்சி வடிப்பு பயன்படுத்தப்படுகிறது. இந்த முறையில், தேவையான எண்ணெயைக் கொண்டுள்ள தாவரப் பகுதிகளினூடாக நீராவி செலுத்தப்படும். கைத்தொழிற் துறையில், யூகலிப்டஸ் எண்ணெயும், ஒரேஞ் எண்ணெயும் பெறப்படுகிறது. சிக்கலான சேதனச் சேர்வைகளில் தொகுப்பின்போது இடை விளைவுகள் அல்லது இறுதி விளைவுகளை வேறுபடுத்தவும் கொதிநீராவிக் காய்ச்சி வடிப்பு பயன்படுகிறது.  

பெற்றோலியச் சுத்திகரிப்பு மற்றும் பெற்றோரசாயன நிலையங்களிலும் கொதிநீராவிக் காய்ச்சி வடிப்பு பரவலாகப் பயன்படுத்தப்படும்.  

## உபகரணங்கள்
ஆய்வுகூடங்களில் வடிப்புத் தொகுதிக்கு வெளியிலிருந்து பிறப்பிக்கப்படும் நீராவியின் மூலமாக கிளெவெஞ்சர் வகை உபகரணத்தைப் பயன்படுத்தி காய்ச்சி வடிப்பு மேற்கொள்ளப்படும்.  

## மேலும் பார்க்க
- மாறாக்கொதிநிலைக் காய்ச்சி வடிப்பு
- Batch distillation
- காய்ச்சி வடிப்பு
- Extractive distillation
- பகுதிபடக் காய்ச்சி வடிப்பு
- Heteroazeotrope
- Herbal distillates
- ஆய்வுகூட உபகரணம்
- நீராவி இயந்திரம்
- Supercritical fluid extraction
- Theoretical plate
# பொறையன் பெருந்தேவி

**பொறையன் பெருந்தேவி** என்பவள் அந்துவஞ்சேரல் இரும்பொறை என்னும் சேர மன்னனின் மனைவி. இவளது தந்தை பெயர் 'ஒருதந்தை'. பதிற்றுப்பத்து. ஏழாம்பத்தின் பாட்டுடைத் தலைவன் செல்வக் கடுங்கோ வாழியாதன் இவளது மகன். இவளது பெயர் தெரியவில்லை. கணவன் பொறையன். எனவே 'பொறையன் பெருந்தேவி' எனக் குறிப்பிடுகின்றனர். கோவலனைக் கொன்ற பாண்டியன் மனைவியைக் 'கோப்பெருந்தேவி' எனச் சிலப்பதிகாரம் குறிப்பிடுவதை நினைவுகூரலாம்.  
## அடிக்குறிப்பு
# மாய வண்ணன்

மாயவண்ணன் என்பது திருமாலைக் குறிக்கும் பெயர்களில் ஒன்று. இப் பெயர் கொண்ட ஒருவர் சேர மன்னன் செல்வக் கடுங்கோ வாழியாதன் உள்ளம் குடிகொண்ட பெருமான். வேள்வியாசான் எனவும் தெரிகிறது. இவரை இந்தச் சேரன் தன் அமைச்சராகவும் வைத்துக்கொண்டான். இவருக்கு ஒகந்தூர் என்னும் ஊரையே வழங்கிப் பெருமைப்படுத்தினான்.  
## அடிக்குறிப்பு
# சிறுபான்மையினர்

**சிறுபான்மையினர்** என்போர் ஒரு நாட்டிலோ, அதற்குட்பட்ட பகுதிகளிலோ இன, மொழி, பண்பாட்டு அடிப்படையில் குறைந்த எண்ணிக்கையிலோ, விகிதாச்சார அடிப்படையில் குறைந்த அளவிலோ வாழ்பவர்கள். உலகின் பெரும்பாலான நாடுகளில் சிறுபான்மையினர் வாழ்கின்றனர். வெகு சில நாடுகளே தங்கள் நாட்டில் ஒரே இனத்தை, பண்பாட்டை, மொழியைப் பாவிக்கிற மக்களைக் கொண்டுள்ளன. சிறுபான்மையினர் பூர்வகுடிகளாகவோ, குடிபெயர்ந்தோராகவோ இருக்கலாம். எண்ணிக்கையில் சிறுபான்மையினராய் இருந்தாலும், அவர்களும் தங்கள் வாழும் பகுதியின் குடிமக்களே என்பதால், பல நாடுகள், பகுதிகள் இவர்களுக்கும் சம உரிமையை வழங்கியுள்ளன. சில நாட்டின் எல்லைகளில் வாழும் பிற நாட்டினரும் சிறுபான்மையினரே.  

## மேலும் பார்க்க
இந்தியாவில் சிறுபான்மையினர் உரிமை
# காணம்

குதிரைக்குக் காணம் காட்டல் என்னும் விளையாட்டில் **காணம்** என்னும் சொல் கொள் என்னும் முல்லைநிலப் பயறு வகையைக் குறிக்கும்.  

காணம் என்பது சங்க கால நாணயத்தின் பெயர்  
- ஆடுகோட்பாட்டுச் சேரலாதன் தன்னைப் பாடிய புலவர் காக்கை பாடினியார் நச்செள்ளையாருக்கு ஒன்பது காப் பொன்னும் நூறாயிரம் காணமும் கொடுத்தான்.
- செல்வக் கடுங்கோ வாழியாதன் தன்னைப் பாடிய புலவர் கபிலருக்கு நூறாயிரம் காணம் கொடுத்தது ‘சிறுபுறம்’ என்னும் பணக்கொடை.
- பெருஞ்சேரல் இரும்பொறை தன்னைப் பாடிய புலவர் அரிசில் கிழார்க்கு ஒன்பது நூறாயிரம் காணம் கொடுத்தான்.
- இளஞ்சேரல் இரும்பொறை தன்னைப் பாடிய புலவர் பெருங்குன்றூர் கிழார்க்கு முப்பத்தீராயிரம் காணம் கொடுத்தான்.
- காணமே கணிகையர்க்குக் கண்.
- ஆதிரை என்பவளின் கணவன் சாதுவன் கணிகையோடு வாழ்ந்தபோது காணம் இல்லாததால் அவனைக் கைவிட்டாள்.
- மணிமேகலை தன்னைத் தழுவினாள் என்று பொய் சொல்வதற்கு உதயகுமரனின் தாய் வஞ்சகன் ஒருவனுக்கு காணத்தைக் கையுறையாக (கையூட்டாக) நல்கினாள்.
## அடிக்குறிப்பு
# சேரமான் குடக்கோச்சேரல் இரும்பொறை

**சேரமான் குடக்கோச்சேரல் இரும்பொறை** சங்ககாலச் சேர மன்னர்களில் ஒருவன். கருவூரைத் தலைநகராகக் கொண்டு ஆண்டவன். புலவர் பெருங்குன்றூர் கிழார் இவனைப் பாடிய இரண்டு பாடல்கள் புறநானூற்றில் உள்ளன. புலவர் புகழ்ந்து பாடிய பாடல்களைக் கேட்ட பின்னரும் பரிசில் வழங்காமல் இவன் காலம் கடத்தியிருக்கிறான்.  

மனைவி பசியால் உயிர் போகாமல் துடிக்கிறாள் எனப் புலவர் கூறக் கேட்டும் இவன் காலம் கடத்தியிருக்கிறான்.  

‘நீ பாடுபுகழை வாங்கிக்கொண்டு பரிசில் தரவில்லை. நான் என்ன செய்யமுடியும். போகிறேன்’ என்று சொல்லிவிட்டுப் புலவர் சென்றிருக்கிறார்.  
## அடிக்குறிப்பு
# எண்ணிம ஆவணச் சுட்டி

**எண்ணிம ஆவணச் சுட்டி** (*digital object identifier*) அல்லது எ.ஆ.சு. (ஆ:**DOI**) என்பது ஒரு உருச் சரமாகும். இது எண்ணிம முறையில் உள்ள ஆவணங்கள் அல்லது பொருள்களைத் தனித்துவமாக சுட்டிட பயன்படும் சுட்டியாகும். இணைந்துள்ள ஆவணத்தின் மேனிலைத் தரவுகள் எ.ஆ.சு பெயருடன் சேமிக்கப்படுகிறது. இந்த மேனிலைத் தரவுகளில் ஆவணம் சேமிக்கப்பட்டுள்ள இடம், உரலி போன்றவை, குறிக்கப்பட்டிருக்கும். ஓர் ஆவணத்திற்கான உரலியும் பிற மேனிலை தரவுகளும் மாறலாம்; ஆனால் எ.ஆ.சு மாறாது நிலைத்திருக்கும். எனவே எளிய உரலிகள் மூலம் சுட்டப்படுவதை விட எ.ஆ.சு மூலமாக தொடர்புகள் இணைக்கப்படும்போது அவை நிலையாக இருக்கும். உரலி மாறினால் பதிப்பித்தவர் மேனிலைத் தரவுகளில் மட்டுமே மாற்றங்கள் மேற்கொள்ள வேண்டியிருக்கும்.  

## பயன்பாடு
எ. ஆ. சுவை பின்வருமிடங்களில் பயன்படுத்துகின்றனர்:  
- மேற்கொள் தேவைப்படும் இடங்களில் (நூல், இதழில் வெளியாகும் கட்டுரைகள்) இவை 3,000-க்கும் மேற்பட்ட வெளியீட்டாளர்களால் பயன்படுத்தப்படுகிறது.
- ஆராய்ச்சி கட்டுரைகள், தொழில்நுட்ப தகவல் வழங்குமிடங்கள் மற்றும் அறிவியல் தரவுக் கூடங்களில்;
- ஐரோப்பிய ஒன்றிய அரசாங்க வெளியீட்டாளர்கள்;
- கேளிக்கைச் சுட்டிப் பதிவு.

## மேலும் பார்க்க
- எண்ணிம சுட்டி
- ஆவணச் சுட்டி

## மேற்கோள்களும் குறிப்புகளும்
# கேளிக்கைச் சுட்டிப் பதிவு

**கேளிக்கைச் சுட்டிப் பதிவு** அல்லது இ.ஐ.டி.ஆர் (**E**ntertainment **Id**entifier **R**egistry) என்பது, உலகளாவிய திரைப்படங்களுக்கும், தொலைக்காட்சித் தொடர்களுக்குமான சுட்டியாகும். இது தனித்துவத்தினை விவரிக்கும் வகையில் பெயர், தொகுப்பு, காட்சி, குறுந்தகடு, குறியாக்கம் போன்றவைகளை உள்ளடக்கியதாகும். மூவிலேப்சு, கேபிள்லேப்சு, காம்கேஸ்ட் மற்றும் ரோவி என்னும் நிறுவனங்கள் ஒன்றினைந்து இச்சுட்டியை உருவாக்கியுள்ளன.  

கேளிக்கைச் சுட்டிப் பதிவின் எடுத்துக்காட்டு: 10.5240/1489-49A2-3956-4B2D-FE16-5.
# திருமலையப்பன் (கதைமாந்தர்)



**ஆழ்வார்க்கடியான் நம்பி** கல்கி எழுதிய பொன்னியின் செல்வன் புதினத்தில் வருகின்ற சோழ பேரரசின் முதல் மந்திரி அநிருத்தப் பிரம்மராயரின் ஒற்றன் ஆவார். மேலும் பழுவூர் இளையராணி நந்தினி தேவியை வளர்த்த சகோதரராகவும் சித்தரிக்கப்படுகிறார்.  

## கதாப்பாத்திரத்தின் இயல்பு
திருமலை எனும் இயற்பெயர் கொண்டவர் என்றாலும் வைணவ சமயத்தினை பாடல்களால் வளர்த்த ஆழ்வார்களின் மேல் பற்று கொண்டு தன் பெயரை ஆழ்வார்க்கடியான் நம்பி என்று மாற்றிக் கொண்டார். உடல் முழுவதும் திருநாமம் இட்டுக் கொண்டும், கையில் எப்போதும் தடியுடன் இருப்பவர். அரசாங்க காரியங்களில் ஈடுபட்டிருந்தாலும், நிதானமாக செயல்படும் தன்மையுடையவர். வைணவத்தின் மீதான பற்றினால் சைவர்களை காணும் பொழுதெல்லாம் சண்டையிடுகின்றவர். பொன்னியின் செல்வன் கதைமுழுவதும் சைவர்கள் நிரம்பியிருக்கும் போதும், வைணவத்தின் சார்பாக வந்து சமன்செய்கிறவர். நகைச்சுவை ததும்ப பேசுவதும், அறிவுப்பூர்வான ஆலோசனைகள் சொல்வதிலும் வல்லவர்.  

## முதல் மந்திரியின் ஒற்றன்
சோழநாட்டின் முதல் மந்திரியான அன்பில் அநிருத்தப் பிரம்மராயரின் தலைசிறந்த ஒற்றன். அநிருத்தரின் ஆணைக்கிணங்க எந்தச் செயலையும் செய்கின்றவர். தன்னுடைய வளர்ப்புச் சகோதரியான நந்தினிதேவி பழுவூர் இளையராணியாகி, சோழநாட்டினைக் கைப்பற்ற நினைக்கும் போதும், சோழர்களின் நலவிரும்பியாகவே திருமலை இருக்கிறார். குந்தவையின் வேண்டுகோளின்படி ஈழத்திற்கு சென்று அருள்மொழிவர்மனுக்கு ஓலை கொடுக்க செல்லும் வந்தியத் தேவனை அநிருத்தாின் கட்டளைப்படி ஆழ்வாா்க்கடியான் பல இடர்களிலிருந்து காத்து இளவரசரிடம் சேர்ப்பிக்கிறார். இளவரசரைத் தன்னுடன் வரும்படி வந்தியத் தேவன் அழைக்க, ஆழ்வாா்க்கடியான் முதல் மந்திரியின் யோசனைப்படி இளவரசா் ஈழத்தில் தங்குவதே நல்லது என்று தெரிவிக்கிறார். யாரோ இரவில் இளவரசரைக் கப்பலில் சிறைபடுத்திச் செல்கிறார்கள் என்று தவறாக நினைத்து, ரவிதாசனிடம் மாட்டிக் கொள்கிறான் வந்தியத்தேவன். இளவரசர் அவனைக் காப்பாற்றச் செல்கிறார்.  

அநிருத்தர் ஊமைப் பெண்ணை அழைத்து வரக் கூறியமையால் இளவரசரைப் பின்தொடராமல், ஊமைப் பெண்ணைத் தஞ்சைக்கு அழைத்துச் செல்ல முயல்கிறார். பழையாறை நகருக்கு குந்தவை தேவியைச் சந்திக்க வந்த வந்தியத்தேவனை ஒற்றன் என்று கூறி பழுவேட்டரையர் ஆட்களிடம் பிடித்துக் கொடுக்க முயல்கிறான் பினாகபாணி . அதை திருமலையப்பன் முறியடித்து, வந்தியத்தேவனைக் குந்தவையிடம் அழைத்துச் செல்கிறான். இளவரசர் கடலில் சூறாவளியில் சிக்கி இறந்துவிட்டார் எனும் வதந்தி மக்களிடம் பரவி, பழையாறை மாளிகைக்கு மக்கள் வந்து சேர்கிறார்கள். அவர்களை எப்படியாவது கட்டுப்படுத்த வேண்டும் என்று குந்தவை தேவியை அங்கு அழைத்துச் செல்கிறான் திருமலை.  

பழையாறை நகரில் அநிருத்தரும், குந்தவை தேவியும் இணைந்து வந்தியத்தேவனைக் காஞ்சிக்கு அனுப்ப திட்டமிடுகிறார்கள். அவனுக்குத் துணையாக திருமலையை அனுப்ப தீர்மானிக்கின்றார்கள். வந்தியத்தேவனை வழியில் சந்திக்கும் திருமலை காஞ்சியிலிருந்து ஆதித்த கரிகாலன் புறப்பட்டு விட்டதால், விரைவாகச் செல்ல வேண்டும் என்று வந்தியத்தேவனிடம் தெரிவிக்கிறார்.
# அண்ணம்


**அண்ணம்** (*palate*) என்பது வாயினுள் மேற்பகுதியில் கூரை போன்று மூடப்பட்டுள்ள பகுதியாகும். இது மூச்சுக்குகையையும் வாய்க்குகையையும் பிரிக்கிறது. இதேபோன்று ஊர்வனவைகளின் நாற்காலிகளிலும் காணப்படுகிறது. ஆயினும் பெரும்பாலான நாற்காலிகளில் வாய்க்குகையும், மூச்சுக்குகையும் சரிவர பிரிக்கப்படவில்லை. அண்ணம் இரண்டு வகையாகப் பிரிக்கப்படுகிறது. முன்புறம், எலும்பையுடைய வன்னண்ணம் மற்றும் பின்புறத்தில் தசைகளையுடைய மென்னண்ணம் ஆகும்.
# இங்கிலீஷ் விங்கிலிஷ்


**இங்கிலீஷ் விங்கிலிஷ்** இந்திய நாடகத் திரைப்படமாகும், இதை அறிமுக இயக்குநர் கவுரி ஷிண்டே இயக்க ஆர் பால்கி தயாரித்தார். இப்படம் தமிழிலும் இந்தியிலும் ஒரே நேரத்தில் தயாரிக்கப்பட்டு 2012 அக்டோபர் 5 அன்று வெளியிடப்பட்டது. இப்படத்தின் தெலுங்கில் மொழிமாற்றம் செய்யப்பட்ட பதிப்பு அதே நாளில் வெளியிடப்பட்டது. 14 ஆண்டுகளுக்குப் பின்னர் ஸ்ரீதேவி இப்படத்தின் மூலம் மீண்டும் திரைப்படத்தில் நடிக்கிறார். இப்படத்தில் பிரஞ்சு நடிகர் மெஹ்தி நெப்பேவு, அதில் உசைன், பிரியா ஆனந்த் போன்றோரும் நடிக்கின்றனர். அமிதாப் பச்சன் இந்திப் பதிப்பில் விருந்தினர் வேடத்தில் தோன்றுகையில் அஜித் குமார் தமிழ்ப் பதிப்பில் அதே பாத்திரத்தில் தோன்றுகிறார். இப்படம் 26 ஆண்டுகளுக்குப் பிறகு தமிழ் சினிமாவிற்கு ஸ்ரீதேவியின் மீள்வருகையை குறிக்கிறது.  

## கதைச்சுருக்கம்

இரு பிள்ளைகளின் தாயான சசி (ஸ்ரீதேவி), ஆங்கிலம் தெரியாததால், தன் பிள்ளைகள் மற்றும் கணவரின் கிண்டலுக்கு உள்ளாகிறாள். எதிர்பாராத விதமாக சசியின் அக்காவின் மகளின் திருமணத்திற்காக, சசியும் அவரது குடும்பத்தினரும் அமெரிக்காவுக்கு அழைக்கப்படுகின்றனர். குழந்தைகளின் பள்ளிப்படிப்பு, மற்றும் கணவரின் வேலை, போன்ற காரணங்களால் சசி மட்டும் முதலில் அமெரிக்கா செல்வதாக நேரிடுகிறது. அங்கு ஓர் ஆங்கிலப் பயிற்சி வகுப்பில் சேர்கிறாள். பின்னா் எவ்வாறு ஆங்கிலம் கற்றுக்கொள்கிறாள்? இடையில் இவள் சந்திக்கும் சிக்கல்களை மையமாகக் கொண்டு படத்தின் கதை நகர்கிறது.
# வார்ப்புரு:ஆலமரத்தடி


---

| கொள்கைகளும் வழிகாட்டல்களும் தொடர்பான உரையாடல்கள், முன்மொழிவுகளுக்கான களம். | இது விக்கிப்பீடியாத் தொழினுட்பம் சார்ந்த செய்திகளுக்கும் சிக்கல்களுக்குமான ஆலமரத்தடி ஆகும். | விக்கிப்பீடியா தொடர்பான தகவல்களை, அறிவித்தல்களை இங்கே பகிருங்கள். | பொது உரையாடல்கள். புதிய எண்ணங்கள், செயற்றிட்ட முன்மொழிவுகள். | விக்கியைத் தொகுப்பதில், பயன்படுத்துவதில், பொருத்தமான கட்டுரைகளை எழுதுவதில் சிக்கல்கள் இருந்தால் இங்கே கேளுங்கள். |
| --- | --- | --- | --- | --- |
| ஆலமரத்தடியில் எல்லாவிடயங்களும் ஒரே பார்வையில் |  |  |  |  |
| <inputbox>
type=fulltext
prefix=விக்கிப்பீடியா:ஆலமரத்தடி
break=no
width=40
searchbuttonlabel=அனைத்து ஆலமரத்தடித் தொகுப்புகளிலும் தேட...
</inputbox> | } |  |  |  |

**| பிற உதவிக்கும் உரையாடல்களுக்கும்**

| எனக்கு... | எங்கே செல்ல |
| --- | --- |
| விக்கிப்பீடியாவை பயன்படுத்த உதவி தேவை... | ஒத்தாசைப் பக்கம் |
| தொகுப்பது பற்றி விளக்கம் வேண்டும்... | பயிற்சி |
| சில கேள்விகள் அல்லது கருத்து உள்ளது... | கேள்விகள் |

<noinclude>  

</noinclude>
# கீப்பா



**கீப்பா** அல்லது **கிபா** (*kippah/kipa*, ; அல்லது ; பன்மை: *கீப்பொட் (kippot)* or ), **யாமுல்க்** (*yarmulke*) எனவும் அழைக்கப்படும் , என்பது பொதுவாக சீலைத் துணியினால் உருவாக்கப்பட்ட அரைக்கோள அல்லது தட்டை வடிவ தொப்பி. இது அடிக்கடி பழமைக் கோட்பாடு சார்ந்த யூதர்களால் தங்கள் மரபினை நிறைவேற்ற அணியப்படும். பழமைக் கோட்பாடு சார்ந்த அதிகார பீடம் எல்லா நேரமும் தலை மூடப்பட்டிருக்க வேண்டும் என்று கோரிக்கை விடுத்துள்ளனர். இது பொதுவாக ஆண்களினால் அணியப்பட்டாலும், மிகக் குறைவாக பழமை விரும்புகிற மற்றும் சீர்திருத்த யூதப் பெண்களாலும் வேண்டுதல் நேரத்தில் அணியப்படும்.
# அல்தமஸ் கபீர்


**அல்தமஸ் கபீர்** (பிறப்பு: 19 ஜூலை 1948 - இறப்பு: 19 பெப்ரவரி 2017) இந்திய உச்ச நீதிமன்றத்தின் தலைமை நீதிபதி ஆவார். கொல்கத்தா பல்கலைக்கழகத்தில் முதுகலைப் பட்டமும் அதனைத் தொடர்ந்து சட்டமும் பயின்ற இவர் 1973 ஆம் ஆண்டு முதல் கொல்கத்தா மாவட்ட நீதிமன்றத்திலும் குடிமையியல் மற்றும் குற்றவியல் வழக்கறிஞராகப் பணியாற்றத் தொடங்கினார். 1990 ஆம் ஆண்டு ஆகஸ்ட் 6 ஆம் நாள் கொல்கத்தா உயர்நீதி மன்றத்தில் நீதிபதியாக பொறுப்பேற்றார். 2005 ஆம் ஆண்டு ஜனவரியில் ஜார்கண்ட் மாநில உயர் நீதிமன்றத்தில் பொறுப்புத் தலைமை நீதிபதியாகப் பொறுப்பேற்றார். அதே ஆண்டில் மார்ச் மாதம் 1 ஆம் தேதி தலைமை நீதிபதியாக உயர்த்தப்பட்டார். பின்னர் 2005 ஆம் ஆண்டு செப்டம்பர் மாதம் 5 ஆம் தேதியில் இந்தியாவின் உயரிய நீதி அமைப்பான இந்திய உச்ச நீதிமன்றத்தின் நீதிபதி ஆனார். பின்னர் 2012 ஆம் ஆண்டு செப்டம்பர் மாதம் கபாடியா ஒய்வு பெற்றதை அடுத்து 39 ஆவது இந்தியத் தலைமை நீதிபதியாக நியமிக்கப்பட்டார்.
# இசுரேலிய தேசியக் கொடி


**இசுரேலிய தேசியக் கொடி** (எபிரேயம்: דגל ישראל, *Degel Yisrael*, Arabic: علم إسرائيل) ஒக்டோபர் 28, 1948 அன்று இசுரேல் உருவாக்கப்பட்டு ஐந்து மாதங்களின் பின் சேர்த்துக் கொள்ளப்பட்டது. இது வெள்ளை பின்னனியில் இரண்டு நீல நிற கிடையான கோடுகளின் நடுவே நீல நிற தாவீதின் நட்சத்திரத்துடன் வரையப்பட்டுள்ளது. நீல நிறம் "ஆழ் வான் நீல" நிறமாக மாத்திரம் இருக்க வேண்டும். வேறுபட்ட கொடிகளுக்கு ஏற்ப தூய நீல சாயல், சில வேளை மங்கி கிட்டத்தட்ட ஆழ் கடல் நீலமாக, 75% தூய மென் நீலமாகவும் மிக மென்மையான நீல நிறமாகவும் மாறலாம். இக்கொடி சீயோனிய இயக்கத்தினால் 1891 இல் வடிவமைக்கப்பட்டது. இதன் அடிப்படை வடிவம் வெள்ளையில் நீல நிறக் கோடுகளுடைய யூதர்களின் வேண்டுதல் போர்வையான தலிட் என்பதைக் கொண்டு அமைக்கப்பட்டது. இதன் நடுவில் தாவீதின் நட்சத்திரத்திரமான அறுகோண நட்சத்திரம் அமைந்துள்ளது. இது வரலாற்று இடைக்காலத்தில் யூத அடையாளமாக விளங்கி, 1897 ஆம் ஆண்டு கூடிய முதலாம் சீயோனிய சபையில் உள்வாங்கப்பட்டது.  

## நிறங்களின் விளக்கம்
| நிறம் | விளக்கம் |
| --- | --- |

## குறிப்பு
# எண்ணிம ஆவணம்

**எண்ணிம ஆவணம்** அல்லது **மின்னியல் ஆவணம்** என்பன கணினிகளில் நிரல்மொழிகள் மற்றும் கணினி கோப்புக்களைத் தவிர்த்த பிற கணிப்பொறி பயன்பாடுகளால் உருவாக்கப்பட்டு பொதுமக்கள் படிப்பதற்கும் பயன்படுத்துவதற்கும் சேமிக்கப்படுகின்ற ஆவணங்களாகும்; இவை நேரடியாக கணினி அல்லது கைபேசி போன்ற மின்கருவிகளில் காணக்கூடியனவாகவோ தாள்களில் அச்சிடக் கூடியனவாகவோ இருக்கலாம்.  

துவக்கத்தில், கணினித் தரவுகள் அதன் உள் பயன்பாட்டிற்கு மட்டுமேயாகவும் அதன் இறுதி வெளிப்பாடு எப்போதுமே தாளிலுமே இருந்து வந்தது. நாளடைவில் கணினி பிணையங்கள் பெருகப் பெருக தாள் வடிவில் பகிர்வதைவிட எண்ணிம முறையில் பகிர்ந்துகொள்வது கூடுதல் எளிமையாகவும் சிக்கனமாகவும் அமைந்தது. கணித்திரைத் தொழில்நுட்பங்களில் ஏற்பட்ட மேம்பாடுகள் இவற்றை படிக்கவும் எளிதாக்கின. இதனால் காகிதத் தேவை குறைவதுடன் சேகரிப்பு இடமும் தவிர்க்கப்படுகிறது. கட்டைவிரல் நினைவகங்களும் நினைவட்டைகளும் இவ்வகை ஆவணங்களை சேகரிப்பதையும் கொண்டுசெல்வதையும் எளிதாக்கின.  

இருப்பினும், காகிதத்தாள்களில்லாது பிற வடிவங்களில் காட்சிப்படுத்துவது பல ஒன்றுக்கொன்று ஒவ்வாத கோப்பு வடிவமைப்புகளால் சிக்கல்களை உருவாக்கின. இயக்குதள வேறுபாடுகள, பயன்பாட்டுச் செயலிகளின் வேறுபாடுகளால் ஓர் சீர்தரமான வெளிப்பாடு இல்லாதிருந்தது. மேலும் ஆங்கிலம் அல்லாத ஆவணங்களுக்கு எழுத்துரு காட்சிப்படுத்துதலும் சிக்கலாக இருந்தது. இவற்றைத் தவிர்க்க பல மென்பொருள் நிறுவனங்கள் தங்கள் காப்புரிமைக்குட்பட்ட கோப்பு படிப்பான்களை வெளியிடத்தொடங்கினர். (அடோப் நிறுவனத்தின் அக்ரோபேட் படிப்பான் இத்தகைய ஒன்றே). இதற்கு மாற்றாக சீர்தரப்பட்ட காப்புரிமையற்ற கோப்பு வடிவமைப்புகள், (மீப்பாடக் குறிமொழி மற்றும் திறந்த ஆவண வடிவம் போன்றவை) உருவாக்கப்பட்டு மேம்படுத்தப்படுகின்றன. அறிவியல் போன்ற சிறப்புப் பயன்பாடுகளுக்கு TeX அல்லது போஸ்ட்ஸ்கிர்ப்ட் பயன்படுத்தப்படுகிறது.
# வார்ப்புரு:Infobox flag/doc

<noinclude></noinclude>  

This infobox can display up to 6 flags. It is not only for national flags.  

## Parameters
Only the and parameters are mandatory. However, is required for the parameter. (see #Example).  

### General
;Name: Name of entity.  
;Article: Term to include before name of entity, e.g. <code>the</code>.  
;Image_size: Size of images to use in infobox; if not specified, default is <code>300x150px</code>.  

### Flag-specific
Each of these fields can be given a suffix from 2 to 6 in order to specify up to 6 variants (war flags, naval ensigns, air force ensigns, alternative civil flags, etc.) of the national flag, in addition to the main (non-suffixed) version considered *the* national flag. For an example, see Flag of Morocco. All of the following parameters are optional with the exception of . However, is required for . (see #Example).  

;Image: Filename excluding <code>Image:</code> or <code>File:</code> prefix.  
;Imagetext: Caption for the image.  
;Noborder: Leave this field *blank* to display image with by default for rectangular flag. For non-rectangular flag, type <code>no</code>.  
;Nickname: Name of the flag.  
;Morenicks: More names of the flag, separated by commas.  
;Use: 6-bit FIAV usage code (see ). Required for .  
;Symbol: One or more IFIS symbols, e.g. <code></code> or <code></code>. A list of these symbols can be seen at Glossary of vexillology#Other symbols or . is required.  
;Proportion: <code><var>width</var>:<var>length</var></code>, e.g. <code>2:3</code>.  
;Adoption: Date on which the flag was adopted.  
;Design: Concise description of the design.  
;Alt: Alt text for the image, for visually impaired readers. See . If omitted or empty, the parameter should contain a suitable description, or there should be nearby text in the article that describes the image.  
;Designer: Name of person(s) who designed the flag.  

## Example

<pre>  

</pre>  

## Code
### One flag
<pre>  

</pre>  

### Two flags
<pre>  

</pre>  

### Three flags... and so on
<pre>  

</pre><includeonly>  

lv:Veidne:Infobox Flag  
mk:Шаблон:Инфокутија знаме  
zh:Template:Infobox National flag  
</includeonly>
# திருக்குறள் கலைக்காட்சி - திருக்குறள் நெறிபரப்பு நிறுவனம்



**திருக்குறள் கலைக்காட்சி - திருக்குறள் நெறிபரப்பு நிறுவனம்** என்பது திருக்குறள் நெறிகளையும், தமிழின் சிறப்பையும் விளக்கிட மொழி ஞாயிறு தேவநேயப் பாவாணர் அவர்களால் 1949 ஆம் ஆண்டில் தொடங்கப் பெற்று, முத்தமிழ்க் காவலர் கி. ஆ. பெ. விசுவநாதம் அவர்களால் திறந்து வைக்கப் பெற்ற ஒரு தமிழ் அமைப்பாகும். தமிழறிஞர் தி.து.சுந்தரம் என்பவரால் நடத்தப் பெற்று வரும் இந்நிறுவனம் மூலம் திருக்குறள் நெறிபரப்பும் வகையில் இந்தியாவின் பல்வேறு இடங்களில் 6001 நிகழ்வுகள் நடத்தப் பெற்றுள்ளன.
# ரவிதாசன்


::ரவிதாசர், ரவிதாசன் (கதைமாந்தர்) ஆகியவை மற்றவர்களை குறிக்கின்றன.  
**ரவிதாசன்**, ஆதித்த கரிகாலனைக் கொன்ற துரோகி என்று உடையார்குடிக் கல்வெட்டில் குறிப்பிடப்பட்டுள்ளது.  

## ஆதித்த கரிகாலனைக் கொன்றவர்கள்

ரவிதாசன், சோமன், பரமேஸ்வரன் ஆகிய மூவரும் சகோதரர்கள். இவர்களே வீரபாண்டியனை ஆதித்த கரிகாலன் கொன்றமைக்காக பழிவாங்கும் பொருட்டு திட்டமிட்டு ஆதித்த கரிகாலனைக் கொன்றார்கள் என்று கூறப்படுகிறது. இவர்கள் மூவருடன் இவர்களின் சொந்தங்கள் அனைவரையும் நாட்டினை விட்டு இராஜராஜ சோழன் வெளியேற்றியதாக கல்வெட்டில் குறிப்புள்ளது.  

## கொலைக்கான தண்டனை
ஆதித்த கரிகானைக் கொன்றவர்களை உத்தம சோழன் காலத்தில் கண்டுபிடிக்கப்படவில்லை. இராஜராஜன் அரசுரிமையை ஏற்ற பின்பு கொலைகாரர்களின் சொத்துகளும், உறவினர்களின் சொத்துகளும் விற்பனை செய்யப்பட்டு, கருவூலத்தில் சேர்க்கப்பட்டன. கொலை செய்தவர்களை இராஜராஜன் நாடுகடத்தினான் என்று கல்வெட்டுகள் தெரிவிக்கின்றன.
# பாதுகாப்புத் துறை அமைச்சகம் (இந்தியா)



**பாதுகாப்புத் துறை அமைச்சகம்** (, *Raksha Mantralay*) (abbreviated as **MoD**), என்பது இந்திய தேசிய பாதுகாப்பு மற்றும் இந்திய பாதுகாப்புப் படைகள் தொடர்பான அனைத்து நிறுவனங்கள் மற்றும் செயல்பாடுகளையும் ஒன்றிணைத்து மேற்பார்வையிடும் பொறுப்பைக் கொண்ட அமைச்சு ஆகும். மேலும் இது இந்தியாவின் கூட்டாட்சி துறைகளில் மிக அதிக செலவினங்களைக் கொண்டது. இதன் மூத்த அமைச்சர் ராஜ்நாத் சிங் மற்றும் இணை அமைச்சர் அஜய் பட் ஆவார்.  

இந்திய ஆயுதப் படைகள் (இந்திய இராணுவம், இந்திய வான்படை மற்றும் இந்தியக் கடற்படை ஆகியவற்றுடன் சேர்த்து) மற்றும் இந்தியக் கடலோரக் காவல்படை (இந்திய துணை இராணுவப் படைகளின் ஒரு பகுதி) ஆகியவை இந்திய பாதுகாப்புத் துறை அமைச்சகத்தின் மேற்பார்வையில் உள்ளன.  

## அமைச்சகத்தின் கீழ் இயங்கும் பொதுத்துறை நிறுவனங்கள்
- பாதுகாப்பு ஆராய்ச்சி மற்றும் வளர்ச்சி அமைப்பு
- இயந்திரா இந்தியா, கான்பூர்
- ஆர்மர்டு வெகிகல்ஸ் நிகாம் லிமிடெட், ஆவடி
- இந்திய மேம்பட்ட ஆயுதங்கள் மற்றும் உபகரண உற்பத்தி நிறுவனம், கான்பூர்
- முனிசன்ஸ் இந்தியா லிமிடெட், புனே
- ட்ரூப் கம்ஃபோர்ட்ஸ் லிமிடெட், கான்பூர்
- கிளைடர்ஸ் இந்தியா லிமிடெட், கான்பூர்
- இந்தியா ஆப்டெல் லிமிடெட், தேராதூன்
- படைக்கலத் தொழிற்சாலைகள் வாரியம்
- முன்னாள் இராணுவத்தினர் நலத்துறை

## மேலும் பார்க்க
- பாதுகாப்புத் துறை அமைச்சர் (இந்தியா)
- இந்திய அரசு அமைச்சகங்களின் பட்டியல்
# ராக்கம்மாள் (கதைமாந்தர்)



**ராக்கம்மாள்**, கல்கி எழுதிய பொன்னியின் செல்வன் புதினத்தின் கதாப்பாத்திரம். இவள் வீரபாண்டியனின் மரணத்திற்காகச் சுந்தர சோழரின் குடும்பத்தைப் பழிவாங்க முயற்சிக்கும் பாண்டிய ஆபத்துதவிகளில் ஒருத்தி. அம்முயற்சியில் பழுவூர் இளையராணி நந்தினி தேவிக்கு உதவுகிறாள்.  

## கதாப்பாத்திரத்தின் இயல்பு
படகோட்டி முருகைய்யனின் மனைவி ராக்கம்மாள் ஆவாள். முருகைய்யனின் தங்கைபூங்குழலி இவளை பணத்தாசை பிடித்தவளாக கருதுகிறாள். பழுவூர் இளையராணி நந்தினி தேவியின் ஆட்கள் இருவர் ஈழத்திற்கு செல்ல வருகிறார்கள். அவர்கள் நிறைய பணம் கொடுப்பதாக கூறியதால் தன் கணவன் முருகைய்யனை ஈழத்திற்கு படகோட்டிச் செல்லுமாறு கூறுகிறாள். அவர்கள் சென்றதும் வந்தியத்தேவனும், வைத்தியர் மகன் பினாகபாணியும் ஈழத்திற்கு செல்வதற்காக வருகிறார்கள். வந்தியத்தேவனைப் பூங்குழலி மறைத்துவைக்கும் இடிந்த மண்டபத்தினைப் பழுவூர் காவலர்களுக்கு காட்டிக் கொடுக்கின்றாள் ராக்கம்மாள்.  

இளவரசர் அருள்மொழிவர்மனையும், வந்தியத்தேவனையும் கோடிக்கரைக்கு அழைத்துவரும் பூங்குழலி, நந்தினியும், அண்ணி ராக்கம்மாளும் பேசுவதைக் கேட்கும் போதுதான், ராக்கம்மாளும் பாண்டிய ஆபத்துதவியாள் என்பதை அறிகிறாள். மேலும் அவளுக்கு இடிந்த மண்டபம் இருக்கும் இடமும் பூங்கொடியைப் போல சதுப்புக் காடுகளும் தெரிந்திருக்கின்றன என்பது வியப்பாக இருக்கிறது. மேலும் அவள் நந்தினியைப் போலவே மந்திரவாதி ரவிதாசனையும் அறிந்து வைத்திருக்கின்றாள்.
# வார்டு கன்னிங்காம்



விக்கித்திட்டங்கள் செயல்படத் தேவையான மென்மத்தை முதலில் உருவாக்கியவர், **வார்டு கன்னிங்காம்** (பிறப்பு - மே, 26, 1949) (ஆங்கிலம்:Howard G. "Ward" Cunningham) என்ற அமெரிக்க கணினிநிரலர் ஆவார். மேலும் இவர், கணினியியலின் முக்கியப்பகுதியான வடிவமைப்புப் பாங்கு, அதி நிரலாக்கம் (Extreme programming) என்பவைகளின் முன்னோடியும் ஆவார்.  

இவர் முதன்முதலில், 1994 ஆம் ஆண்டு விக்கிவிக்கிவெப் (WikiWikiWeb) என்ற கணினிநிரலைத் தொடங்கி, தனது நிறுவன இணையத்தளத்திலே, மார்ச்சு, 25 ந்தேதியன்று, 1995 ஆண்டில் நிறுவினார்.  

'மிகச்சிறிதான ஒன்றிய விக்கியை'(Smallest Federated Wiki) உருவாக்குவதே, இவரது தற்போதைய திட்டம் ஆகும். இதன் மூலம் ஒரு பயனர் மேலும் எளிதாக விக்கித்திட்டப்பக்கங்களை பயன்படுத்த முடியும்.  

*இணையத்திலே பொருத்தமான பதிலை பெறுவதற்கான சிறந்த வழி, கேள்வி கேட்பது அல்ல. தவறான பதிலை இணையத்தில் பதிவதே ஆகும்.*  

## ஊடகங்கள்

## அடிக்குறிப்புகள்
# கனோனிக்கல் நிறுவனம்



கனோனிக்கல் நிறுவனம்(ஆங்கிலம்-Canonical Ltd.) தென்னாபிரிக்காவைச் சேர்ந்த தொழிலதிபரான மார்க் சட்டில்ஒர்து என்பவரால் நிறுவப்பட்டு, அவரது நிதியுதவியுடன் நடைபெறுகிறது. இத்தனியார் நிறுவனம், உபுண்டு லினெக்சிற்கும், அது தொடர்பான திட்டங்களுக்கும், வணிக ஒத்துழைப்புச் சேவைகளைப் புரிகிறது.  

இதன் அலுவலர்கள், உலகின் 30நாடுகளில் உள்ளனர்.இதன் அலுவலகங்கள் இலண்டன், பாஸ்டன், தாய்பெய்,மொண்ட்ரியால் ,சாங்காய்,சாவோ பாவுலோ, மாண் தீவு, 27வது மாடியிலும், தற்போது 'நீல துடுப்புக்' கட்டிடத்திலும். இருக்கிறது. இந்நிறுவனம் 2009 ஆம் ஆண்டு 15000கோடி ரூபாய்க்கு வருமானம் ஈட்டியது.  

## ஊடகங்கள்
# படைக்கலத் தொழிற்சாலை திருச்சிராப்பள்ளி



**படைக்கலத் தொழிற்சாலை திருச்சிராப்பள்ளி (OFT)** அல்லது **படைக்கலத் தொழிற்சாலை திருச்சி** என அழைக்கப்படுவது திருச்சி, தமிழ்நாட்டில் உள்ள பாதுகாப்புத் தொழிற்சாலை ஆகும். இது இந்திய அரசின் பாதுகாப்பு அமைச்சகத்தின் படைக்கலத் தொழிற்சாலைகள் வாரியத்தின் கீழ் இயங்கும் 41 படைக்கலத் தொழிற்சாலைகளில் ஒன்றாகும். இது 3 ஜூலை 1966 அன்று அப்போதைய பிரதமர் இந்திரா காந்தியால் தொடங்கி வைக்கப்பட்டது. மேலும் உற்பத்தி 1967ல் ஆரம்பமானது.  

## படங்கள்
# ஜார்ஜஸ் இலமேத்ர



**ஜார்ஜஸ் ஹென்றி ஜோசப் எடுவர்ட் இலமேத்ர** ( 17 சூலை 1894 &ndash; 20 ஜூன் 1966) என்பவர் ஒரு பெல்ஜிய உரோமன் கத்தோலிக்க குருவும், வானியலாளரும் மற்றும் லூவேயின் கத்தோலிக்க பல்கலைக்கழகத்தில் இயற்பியல் பேராசிரியராகப் பணியாற்றியவரும் ஆவார். இவரே முதன் முதலில் **அண்டம் விரிவாக்க கோட்பாட்டை** '(expansion of the Universe) முன் மொழிந்தவர் ஆவார்.. மேலும் இவரே முதன் முதலில் ஹபிள் விதியை நிறுவியவர். இவ்விதியை எட்வின் ஹபிள் வெளியிடுவதற்கு இரண்டு ஆண்டுகளுக்கு முன்பே இவர் 1927இல் வெளியிட்டார்.  

இவரே முதன் முதலில் அண்டம் எவ்வாறு தோன்றியது என்பது பற்றி விளக்க முயலும் பெரு வெடிப்புக் கோட்பாட்டை கூறியவர். ஆயினும் இவர் அதனை இப்பெயரில் அழைக்கவில்லை.  

இவர் தன் வாழ்நாள் முழுவதும் ஒரு கத்தோலிக்க குருவாக இருந்தவர்.  

## ஆதாரங்கள்
# பதினொன்றாவது தமிழ் இணைய மாநாடு

**பதினொன்றாவது தமிழ் இணைய மாநாடு** 2012, டிசம்பர் 28 ஆம் நாளிலிருந்து டிசம்பர் 30 வரை மூன்று நாட்கள் நடைபெறுகிறது. உலகத்தமிழ் தகவல் தொழில்நுட்ப மன்றம் என்கிற உத்தமம் அமைப்பு இவ்விணைய மாநாட்டை சிதம்பரம் அண்ணாமலைப் பல்கலைக்கழகத்தில் நடத்துகிறது.  

## மாநாட்டு அரங்கத் தலைப்புகள்
கீழ்க்கண்ட தலைப்புகளில் மாநாட்டின் அரங்குகள் நடைபெற உள்ளது;  

1. கைபேசிகள் மற்றும் பலகைக் கணினிகளில், முக்கியமாக ஐ. ஓ. எஸ், ஆண்டிராய்டு தளங்களில் தமிழைப் படித்தல், தமிழில் எழுதுதல்.
1. மின் புத்தகங்கள், மின் இதழ்கள் ஆகியவற்றைக் கைக் கருவிகளில் கொண்டுவர உதவும் செயலிகள் மற்றும் தொழில்நுட்பம்.
1. திறவூற்றுத் தமிழ் மென்பொருள்கள், தன்மொழியாக்கல்.
1. இயன்மொழிப் பகுப்பாய்வு: பிழைதிருத்தி, தமிழ் எழுத்துரு பகுப்பி, ஒலி உணர்தல், தேடுபொறிகள், இயந்திர மொழிமாற்றம், தகவல் அகழ்தல் போன்றவை.
1. தமிழ் இணையத்தின் தற்போதைய நிலை: வலைப்பதிவு, சமூக வலைத்தளங்கள், விக்கிப்பீடியா, குரல் வலை போன்றவை.
1. தமிழ் தரவுத்தளங்கள்.
1. கணினி வழி தமிழ் கற்றல் மற்றும் கற்பித்தல் குறித்தான ஆய்வுகள்
1. தமிழ்க் கணினி சொல்லாக்க ஆய்வுகள்
1. கணினி வழி தமிழ்மொழி பகுப்பாய்தல் மற்றும் கணினிக்கு தமிழ் மொழியறிவு ஊட்டல் பற்றிய ஆய்வுகள்
# மொடையூர்



**மொடையூர்** தமிழ்நாட்டின் திருவண்ணாமலை மாவட்டம், போளூர் வட்டத்தில் தேவிகாபுரத்தில் இருந்து போளூர் செல்லும் சாலையில் 3-ஆவது கி.மீ. தொலைவில் உள்ள கிராமம். இக்கிராமத்தில் சாலையோரங்களில் ஐம்பதுக்கும் மேற்பட்ட கற்சிற்பக் கலைக்கூடங்கள் உள்ளன.  

இவ்வூர் சிற்பக்கலைஞர்கள் நிறைந்த ஊர்.  
இவ்வூரில் சுமார் ஐம்பதுக்கும் மேற்பட்ட குடும்பங்கள் கற்சிற்பக் கலையை தங்கள் குலத் தொழிலாக கடந்த பத்து தலைமுறைகளாகச் செய்து வருகின்றனர். கருங்கல், பச்சைக்கல், கிரானைட் போன்ற கற்களைச் செதுக்கி பல்வேறு விதமான சிற்பங்களைச் செய்கிறார்கள். இவ்வூரில் செய்யப்படும் சிற்பங்கள் பல்வேறு நாடுகளுக்கு ஏற்றுமதியாகின்றன. எனினும் இத்தொழிலில் தற்போது இளைஞர்கள் அவ்வளவாக அக்கறை காட்டாததினால் எதிர்காலத்தில் இவ்வூரில் இத்தொழிலின் நிலை கேள்விக்குறியாக உள்ளது. சிற்பம் செய்யும்போது ஏற்படும் மண்துகள்களால் சிற்பக்கலைஞர்களின் உடல்நலனும் பாதிக்கப்படுகிறது என்பதும் அதற்குத் தகுந்த வழிகாட்டுதல் ஏதும் தற்போது இல்லை என்பதும் இங்கு குறிப்பிடத்தக்கது ஆகும்.
# நரசிங்கபுரம், திருவண்ணாமலை மாவட்டம்



திருவண்ணாமலை மாவட்டம் போளூர்வட்டம் தேவிகாபுரம் ஆரணி சாலையின் இடையில் அமைந்துள்ளது. இவ்வூரின் மக்களின் முக்கியத்தொழில் வேளாண்மையாகும். இவ்வூர் 15 ஆம் நுற்றாண்டி கல்வெட்டின்படி நரசிங்கநல்லுர், நரசிங்கப்பாடி என்று குறிப்பிடப்படுகிறது. இவ்வூரில் பல அரிய தொன்மைச் சின்னங்களைக்கொண்டு விளங்குகிறது. ஊரின் மேற்கே உள்ள கற்பலகையில் சதாசிவமகராயர் காலத்து (சக ஆண்டு 1482) அரிய கல்வெட்டு ஒன்று உள்ளது. இதில் முத்து லிங்கப்ப நாயக்கர் மகன் திருமலை நாயக்கர் என்பவர் நரசிங்கநல்லுரை ஒரு பாளையமாக உருவாக்கப்பட்டதைப் பற்றிய தகவல் குறிப்டப்பட்டுள்ளது. அதன் பல்குன்றக்கோட்டத்து முருகமங்கலம் பற்றைச் சார்ந்த தச்சூர் நாட்டில் உள்ள நரசிங்க நல்லுர் ஒரு பாளையமாக அறிவிக்கப்படுகிறது. இப்பாளையம் அனைத்து சாதியினரும் எந்தவிதமான வரியும் செலுத்தாமல் தங்கியிருக்கலாம் எனினும் 3 ஆண்டுகளுக்குப்பிறகு ஒவ்வொரு குடும்பமும் ஆண்டுக்கு 3 பணம் வரியாக தரவேண்டும் என்றும் சதாசிவ மகாராயருக்கு திருபுவனராயக்குழி என்றும் சம்புவராயஸ்பஞ்சாரியா என்ற பட்டமும் வழங்கிய செய்திகள் காணப்படுகின்றன. இவ்வூரில் சுமார் 500 வருட பழமை வாய்ந்த நரசிங்க பெருமாள் கோயில் ஒன்றும், சிவன் கோயில் ஒன்றும் உள்ளது. இவ்விரு கோயில்களிலும் சிலையின்றி சிதிலமடைந்து காணப்படுகிறது. ஊரின் நடுவே ஒரு பெரிய மண்டபம் சிலதமடைந்து காணப்படுகிறது. இது அக்காலத்தில் மக்களால் பெரிதும் பயன்படுத்தப்பட்ட இடமாக தெரிகிறது. இவ்வூரின் மேற்கே உள்ள சிறிய குன்று ஒன்றில் வடக்கு நோக்கிய விநாயர் ஆலயம் உள்ளது. இதன் எதிரே உள்ள படிக்கட்டு கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இதில் இக்கோயிலுக்கு 3000 குழி தானம் விடப்பட்ட செய்தி உள்ளது. நரசிங்கபுரம் மதுரா குப்பம் கிராமத்தில் 12 மற்றும் 14 ஆம் நுற்றாண்டைச் சேர்ந்த் 2 வீரக்கற்கள் காணப்படுகின்றன.
# மண்டகொளத்தூர்



**மண்டகொளத்தூர்** திருவண்ணாமலை மாவட்டம் போளூர் வட்டத்தில் சேத்துப்பட்டு போளூர் சாலையின் இடையில் உள்ள ஊர். பஞ்சபாண்டவர் தவம் புரிந்த பூமி என்று கருதப்படும் மண்டகொளத்தூர் ஒரு காலத்தில் பல்குன்றக் கோட்டத்தில் மண்ட குல நாடு என்ற பிரிவின் தலைமையிடமாக இருந்தது. இவ்வூரில் பஞ்சபாண்டவர் தவம் புரிந்த இடங்களில் 5 கோயில்கள் இருந்ததாக செவிவழிச் செய்தி கூறுகிறது. தற்போது தர்மர் தவம்புரிந்ததாகக் கருதப்படும் இடத்தில் உள்ள தர்மநாதீஸ்வரர் கோயில் மட்டும் காணப்படுகிறது.  

மண்டகொளத்தூரைச் சேர்ந்த பதஞ்சலி சாஸ்திரி என்பவர் சுதந்திர இந்தியாவின் இரண்டாவது (1951-54) உச்ச நீதிமன்றத் தலைமை நீதிபதியாக இருந்தவர் என்பது குறிப்பிடத்தக்கது.  

## சமண சமயம்
‘சமண ஊர்களின் ஜாபிதா’ எனும் கி.பி. 1819-ஆம் ஆண்டின் கையெழுத்துச் சுவடி சமண ஊர்களையும் கோயில்களையும் குறிப்பிடுகின்றது. அதில் இவ்வூரும் குறிப்பிடப்படுகின்றது.
# கொளக்கரவாடி



தமிழ்நாட்டின் திருவண்ணாமலை மாவட்டம் போளூர் வட்டத்தைச் சேர்ந்தது கொளக்கரவாடி ஆகும். இது குளக்கரை பாடி என்று தேவிகாபுரம் கல்வெட்டுகளில் குறிக்கப்படும். இவ்வூரில் உள்ள ஏரியின் கரையில் மேற்குப் பார்த்தவாறு 12 ஆம் நூற்றாண்டைச் சேர்ந்த ஒரு நடுகல்லும் ஊரில் தனியார் நிலத்தின் அருகில் ஒரு செக்குக் கல்லும் காணப்படுகின்றன. இச்செக்குக் கல்லில் உள்ள கல்வெட்டு 11 ஆம் நூற்றாண்டைச் சேர்ந்தது. இவ்வூரின் முக்கிய தொழில் விவசாயம்.
# முருகமங்கலம்



தமிழ்நாட்டின் திருவண்ணாமலை மாவட்டம் ஆரணி வட்டத்தில் தேவிகாபுரம் அருகில் அமைந்துள்ளது இவ்வூர். 15 ஆம் நுற்றாண்டைச் சேர்ந்த படைவீட்டு சீர்மையின் முக்கிய வருவாய் பிரிவாக முருகமங்கலம் இருந்தது. இது முருகமங்கலம் பற்று என்று அழைக்கப்பட்டது. படைவீடும் முருகமங்கலம் பற்றைச் சார்ந்த ஊராகும். இவ்வூரில் தான் ராஜகம்பீரன் மலை காணப்படுகிறது. இவ்வூரில் தேவிகாபுரம் கோயில் தொடர்புடைய ஒரு கல்வெட்டு காணப்படுகிறது. கற்களில் சூலம் பொறித்த பல கற்பலகைகள் இவ்வூரில் காணப்படுகின்றன. இவை சூலக்கற்கள் என்று அழைக்கப்படுகின்றன. சூலக்கல் என்பது சிவன் கோயிலுக்குத் தானமாக விடப்பட்ட நிலங்களின் எல்லையைக் குறிக்கும் சின்னமாகும். இவ்வூரில் உள்ள ஏரியில் ஏரி காத்த வீரனின் நடுகல் காணப்படுகிறது
# செய்யானந்தல்



**செய்யானந்தல்** திருவண்ணாமலை மாவட்டம் போளூர் வட்டத்தைச் சேர்ந்த ஓர் கிராமம். இவ்வூரில் ஒதுக்கப்பட்ட காடுகளின் நடுவே உள்ள 15 ஆம் நுற்றாண்டைச் சேர்ந்த ஒரு கல்வெட்டில், சேற்றுப்பட்டு சீமையைச் சேர்ந்த கர்னாம்பாடி கிராமத்தைச் சேர்ந்த விஜய ரகுநாத நாயக்கரின் முகவர் நாராயண நாயக்கர் என்பவர் தாம் நேசிக்கும் தேவிகாபுரம் பெரியநாயகி அம்மன் கோயிலில் காலைப் பூசை செய்ய நிலங்களைத் தானமாக வழங்கிய தகவல் பொறிக்கப்பட்டுள்ளது.
# பாரதி புடையெழுத்து


**பாரதி புடையெழுத்து** அல்லது **பாரதி பிரெயில்** எனப்படுவது லூயி பிரெயில் வடிவமைத்த ஆறு புள்ளி அமைப்பை அடிப்படையாகக் கொண்டு இந்திய மொழிகளுக்காக உருவாக்கப்பட்டுள்ள ஓர் புடையெழுத்து முறைமை ஆகும். ஆறு புள்ளிகள் மூன்று கிடைவரிசைகளாகவும் இரண்டு நெடு வரிசைகளாகவும் அமைக்கப்பட்டுள்ள அமைப்பு 64 எழுத்துருக்களை சார்பாள வல்லன. 1951ஆம் ஆண்டில் பெய்ரூத் நகரில் கூடிய கருத்தரங்கொன்றில் இந்தியா, பாக்கித்தான் மற்றும் இலங்கை நாடுகளில் வழங்கும் பெரும்பான்மையான மொழிகளை ஒலிப்புகளை அடிப்படையாகக் கொண்ட ஆறு புள்ளி அமைப்பை உருவாக்கும் கருத்தாக்கம் ஏற்பட்டது.  

இந்திய மொழிகள் அனைத்துமே ஒலிசார் எழுத்துருக்களை கொண்டிருப்பதால் அனைத்து மொழிகளுக்கும் பொதுவான ஓர் சீர்தரத்தை உருவாக்குது எளிதாக அமைந்தது. இந்திய மொழிகளில் புடையெழுத்து ஆவணங்கள் தயாரிக்க பாரதி பிரெயிலே இந்திய அரசால் பரிந்துரைக்கப்பட்டுள்ளது.  

இது அனைத்து இந்திய மொழிகளுக்கும் ஆங்கிலத்திற்கும் பொதுவானதாக உள்ளதால் பன்மொழி ஆவணங்களில் மொழி மாறுவதைக் குறிக்க குறியீடு இல்லாதது குறையாக உள்ளது. ஆனால் பெரும்பாலான ஆவணங்களில் ஆங்கிலமும் இந்தியமொழி ஒன்று மட்டுமே கலந்திருப்பதால் இவற்றை உள்ளடக்கம் கொண்டு பிரித்தறிய இயலும். ஆனால் இரு இந்திய மொழிகள் கலந்த ஆவணங்களில் இது கடினமாக இருக்கக் கூடும். இதற்கு தீர்வாக மொழி மாற்றங்களை பத்தி வாரியாகவோ பக்க வாரியாகவோ அமைத்திட பரிந்துரைக்கப்படுகிறது. ஆங்கில அமைப்பில் உள்ள வரிகளுக்கான சார்பாள்மை இல்லாததால் எழுத்து எழுத்தாக கற்க வேண்டியிருக்கும். இதனால் இந்திய மொழிகளுக்கான பயிற்சிக்காலம் கூடுதலாக வேண்டி உள்ளது.  

## தமிழ் மொழிக்கான அமைப்பு
- தமிழ் பிரெய்ல்
# இசையரங்கு இன்னிசைக் கோவை


**** என்பது 1969இல் தேவநேயப்பாவாணரால் இயற்றப்பட்டதும் முகவை மாவட்டம் பறம்புக்குடியில் நிகழ்ந்த உலகத் தமிழ் மாநாட்டில் வேழத்திருமகள் என்னும் கசலட்சுமியாரால் பாடப்பட்டதும் ஆன இசைப்பாடல் சுவடியே ஆகும்.  

31 பக்கங்களை உடைய இச்சுவடியில், 34 இசைப்பாடல்கள் இடம்பெற்றுள்ளன. அதில் 20 பாடல்களுக்கு இசைமெட்டுகள் கட்டப்பட்டுள்ளது. ஒரே ஒரு பாடலை (21) இசைந்த மெட்டில் பாடுக என்ற குறிப்புள்ளது. எஞ்சிய பாடல்களுக்குப் பண்ணும், தாளமும் குறிக்கப்பட்டுள்ளன.  

'ஆதி' முன்னை எனவும், 'மோகனம்' முல்லை எனவும், 'சாப்பு' இரட்டை எனவும்,  
'ரூபகம்' ஈரொற்று எனவும் பண்ணும், தாளமும் தமிழாக்கம் பெற்றுள்ளள.  

## சில பக்கங்கள்
<poem>  
தமிழா உன்றன் முன்னவனே  
தலையாய் வாழ்ந்த தென்னவனே (பக்கம்-4)  
</poem>  

*சுரையாழ அம்மி மிதப்ப* என்னும் மொழிமாற்றுப் பொருள்கோளை, தமிழ்நாட்டின் நிலைக்கு எடுத்துக்காட்டுகிறார்.  
<poem>  
சிறிது கற்றோர் பெருகி வாழ,  
பெரிது கற்றோர் சிறுகி வீழலை (பக்கம்-15)  
</poem>  

<poem>  
தமிழனுக்கு இணையில்லை உலகில்,  
தாய்மொழி பேணாமைக்கு என்பது சுவையான முரண் (பக்கம்-19)  

கற்றவரே தமிழைக் காட்டிக் கொடுத்து நின்றார்  
கல்லாத பேதரே தமிழ்க் காவலராகி வென்றார் (பக்கம்-24)  
</poem>
# இணைச் சட்டம் (நூல்)



**இணைச் சட்டம்** (உபாகமம்) (*Deuteronomy*) என்பது கிறித்தவ மற்றும் யூதர்களின் திருநூலாகிய திருவிவிலியத்தில் (பழைய ஏற்பாடு) ஐந்தாவது நூலாக இடம்பெறுவதாகும். மொத்தம் 34 அதிகாரங்களை கொண்டுள்ளது.  

## நூல் பெயர்
"இணைச் சட்டம்" என்னும் இத்திருநூல் இசுரயேல் மக்கள் பாலை நிலத்தில் நெடும் பயணம் செய்து, கானான் நாட்டில் நுழைவதற்குச் சற்றுமுன், அவர்களுக்கு மோசே வழங்கிய பேருரைகளின் தொகுப்பாக அமைந்துள்ளது.  

இந்நூல் எழுதப்பட்ட மூல மொழியாகிய எபிரேயத்தில் "Devarim" அதாவது "சொற்பொழிவுகள்" என்பது முதல் சொல்லாக உள்ளது. எனவே அப்பெயரும் இந்நூலுக்கு உண்டு. கிரேக்க விவிலியத்தில் இந்நூலின் பெயர் "deuteronomion" (Δευτερονόμιον = இரண்டாம் சட்டத்தொகுப்பு) என்பதாகும்.  

## மையக் கருத்துகள்
இந்நூலில் தரப்பட்டுள்ள செய்திகளாவன:  

1) கடந்த நாற்பதாண்டுகளில் நிறைவேறிய சிறப்பான நிகழ்ச்சிகளை மக்களுக்கு மோசே நினைவுறுத்துகையில் பாலை நிலத்தின் வழியாகக் கடவுள் அவர்களை எவ்வாறு வழிநடத்தினார் என்றும் அவருக்கு அவர்கள் எவ்வாறு பணிந்து நடக்க வேண்டும் என்றும் அவர்களுக்கு உணர்த்துகிறார்.  

2) பத்துக் கட்டளைகளையும் சிறப்பாக முதற் கட்டளையையும் அவர்கள் பின்பற்றி, ஆண்டவருக்கு மட்டுமே அவர்கள் ஊழியம் செய்ய வேண்டுமென்று மோசே வற்புறுத்துகிறார். மேலும் வாக்களிக்கப்பட்ட நாட்டில் இசுரயேலரின் வாழ்க்கைத் தடமாக இருக்க வேண்டிய பல்வேறு சட்டங்களை நினைவூட்டுகிறார்.  

3) அவர்களோடு கடவுள் செய்துகொண்டுள்ள உடன்படிக்கையை நினைவுறுத்தி அதன் நிபந்தனைகளை அவர்கள் நிறைவேற்றுமாறு அவர்களை அழைக்கிறார்.  

4) இறைமக்களின் அடுத்த தலைவராக யோசுவாவை அவர் ஏற்படுத்துகின்றார். இறுதியாக, கடவுளின் உண்மைத் தன்மையைப் போற்றிப் புகழ்ப்பா ஒன்று பாடி, இசுரயேல் குலங்களுக்கு ஆசி வழங்கியபின், யோர்தான் ஆற்றுக்குக் கிழக்கே மோவாபு நாட்டில் இறக்கின்றார்.  

கடவுள் இசுரயேல் மக்கள் மீது பேரன்பு கொண்டு, அவர்களுக்கு விடுதலை அளித்துத் தம் ஆசியை வழங்குகிறார். இதனை அவர்தம் மக்களும் நினைவில் கொண்டு அவர்மீது அன்பு கூர்ந்து அவரைப் பணிந்தால் அவர்கள் வாழ்வைப் பெற்று அவர்தம் ஆசியைத் தொடர்ந்து பெறுவர் என்பதே இந்நூலின் மையக் கருத்து ஆகும். "கட்டளைகளுள் முதன்மையானது எது?" என்ற வினாவிற்கு இயேசு கிறிஸ்து தந்த விடை இந்நூலின் (6:4-6) இடம் பெற்றுள்ளது சிறப்புக்குரியது.  

## நூலில் ஒருமையும் பன்மையும்
எபிரேய மூலத்தில் ஒருமையும் (நீ, உன்...) பன்மையும் (நீங்கள், உங்கள்...) கலந்து காணப்படுகின்றன. ஆயினும் இந்நூலின் தமிழ்ப் பெயர்ப்பில் பொருள் இலக்கண அமைதிக்கேற்ப அவை முறைப்படுத்தப்பட்டுள்ளன.  

## இணைச் சட்டம் - நூலின் பிரிவுகள்

| பொருளடக்கம் | அதிகாரம் - வசனம் பிரிவு | 1995 திருவிவிலியப் பதிப்பில் பக்க வரிசை |  |
| --- | --- | --- | --- |
| 1) மோசேயின் முதல் பேருரை | 1:1 - 4:49 | 269 - 275 |  |
| 2) மோசேயின் இரண்டாம் பேருரை
அ) பத்துக் கட்டளைகள்

ஆ) சட்டங்கள், நியமங்கள், எச்சரிப்புகள் | 5:1 - 26:19
5:1 - 10:22

11:1 - 26:19 | 275 - 307
275 - 285

285 -307 |  |
| 3) கானான் நாட்டில் நுழைவதற்கான அறிவுரைகள் | 27:1 - 28:68 | 307 - 313 |  |
| 4) உடன்படிக்கையைப் புதுப்பித்தல் | 29:1 - 30:20 | 313 - 316 |  |
| 5) மோசேயின் இறுதி மொழிகள் | 31:1 - 33:29 | 316 - 324 |  |
| 6) மோசேயின் இறப்பு | 34:1-12 | 324 | } |
# அண்டர்

**அண்டர்** என்போர் சங்க கால நாட்டுமக்களில் ஆயர்(இடையர்) குடியை சேர்ந்த மக்கள் ஆவர். **குதிரைமீது சென்று ஆனிரைகளை மேய்த்தவர்கள்.**  

- அண்டர் குடிமக்கள் சிறந்த குதிரை வீரர்கள்.
- அண்டர் எருதுகளைக் கயிற்றில் பிணைத்து ஓட்டிச் செல்வர்.
- நள்ளி நாட்டுக் காடுகளில் அண்டர் குடிமக்கள் வாழ்ந்தனர். குதிரை மீது ஏறி ஆனிரை மேய்ப்பது இவர்கள் தொழில். இவர்கள் வழங்கும் நெய் மிகச் சிறந்தது.
- மாஅல் யமுனைத் துறையில் அண்டர் மகளிர் ஆடைக்காக மரத்தை மிதித்துக் கிளைகளை வளைத்துத் தந்தான்.
- அண்டர்மகன் குறுவழுதியார் சங்க காலப் புலவர்களில் ஒருவர்.

## அடிக்குறிப்பு
# அதுர்ஸ்



***அதுர்ஸ்*** (; *நடுக்கம்*) என்பது 2010-ம் ஆண்டு வெளிவந்த தெலுங்கு மொழித் திரைப்படமாகும். இத்திரைப்படத்தில் ஜூனியர் என்டிஆர், நயன்தாரா மற்றும் சீலா நடித்துள்ளனர். இத்திரைப்படத்தை வி. வி. விநாயக் இயக்கியுள்ளார். இத்திரைப்படத்திற்கு தேவி ஸ்ரீ பிரசாத் இசையமைத்துள்ளார். இத்திரைப்படம் "ஜுட்வா நம்பர் - 1" என்ற பெயரில் மொழிபெயர்ப்பு செய்யப்பட்டது.  

## கதைச் சுருக்கம்
இரட்டப்பிறவிகளான நரசிம்மாவும், நரசிம்மாசாரியும் (ஜூனியர் என்டிஆர்) பிறப்பின் போதே பிரிக்கப்படுகின்றனர். நரசிம்மா அவருடைய தாயாரால் வளர்க்கப்பட்டு ஒரு காவல் அதிகாரியின் கீழ் பணி செய்கிறார். சாரி ஒரு அய்யங்கார் குடும்பத்தால், மிகவும் ஆச்சாரமாக வளர்க்கப்படுக்றார். இந்நிலையில் ஆசிஷ் வித்யார்த்தியும், மஹேஷ் மஞ்ச்ரேக்கரும் இரானுவ விஞ்ஞானியின் (ஜூனியர் என்டிஆரின் தந்தை) குடும்பத்தைத் தேடுகிறார். அதன் பிறகு நடக்கும் விடயங்களை அழகாக சொல்லியிருக்கிறார் விநாயக்.  

## நடிப்பு
- ஜூனியர் என்டிஆர் - நரசிம்மாவாகவும் / நரசிம்மாச்சாரிவாகவும்
- நயன்தாரா - சந்தரகலாவாக (சந்து)
- சீலா - நந்துவாக
- பிரம்மானந்தம் - பட்டாச்சார்யாவாக (பட்டு)
- சாயாஜி சிண்டே
- ஆஷிஷ் வித்யார்த்தி

## வெளியீடு
இத்திரைப்படம் ஏப்ரல், 23 2008-ம் ஆண்டு வெளியானது. இத்திரைப்படம் "ஜுட்வா நம்பர். 1" என்ற பெயரில் இந்தியில் மொழிபெயர்க்கப்பட்டது.  

## பாடல்

டிசம்பர் 3, 2009 இத்திரைப்பட பாடல் வெளியானது.  

## குறிப்புகளும் மேற்கோள்களும்
# சீலா



**சீலா** ஒரு தமிழ்த் திரைப்பட நடிகை ஆவார். இவர் நந்தா மற்றும் வீராசாமி போன்ற திரைப்படங்களில் நடித்ததிற்காக அறியப்பட்டார். இவர் சுமார் 20க்கும் மேற்பட்ட திரைப்படங்களில் குழந்தை நட்சத்திரமாக நடித்துள்ளார்.  

## திரைப்படங்கள்
| ஆண்டு | திரைப்படம் | கதாப்பாத்திரம் | மொழி | குறிப்புகள் |
| --- | --- | --- | --- | --- |
| 1996 | *பூவே உனக்காக* | தமிழ் மொழி | குழந்தை நட்சத்திரம் |  |
| 2001 | *நந்தா* | சித்ரா | தமிழ் | குழந்தை நட்சத்திரம் |
| *டும் டும் டும்* | தமிழ் | குழந்தை நட்சத்திரம் |  |  |
| 2006 | *இளவட்டம்* | லக்‌ஷ்மி | தமிழ் |  |
| *சீதாகொக்க சிலுக்கா* | தெலுங்கு |  |  |  |
| 2007 | *வீராசாமி* | செந்தமிழ் | தமிழ் |  |
| *ராஜூ பாய்* | அஞ்சலி | தெலுங்கு |  |  |
| *சீனா தானா 001* | பிரியா | தமிழ் |  |  |
| *ஹலோ ப்ரேமிஸ்தாரா* | நந்தினி | தெலுங்கு |  |  |
| *மாயாபசார்* | மாயா | மலையாளம் |  |  |
| *கண்ணா* | அண்ணபூரனி ரகுநாதன் | தமிழ் |  |  |
| 2008 | *வேதா* | வேதா | தமிழ் |  |
| *பருகு* | மீனாக்‌ஷி நீலகணடன் | தெலுங்கு |  |  |
| 2009 | *மஸ்கா* | மஞ்சு சிம்ஹாச்சலம் | தெலுங்கு |  |
| *ப்ரேம் கஹானி* | சந்தியா | கன்னடம் |  |  |
| 2010 | *அதுர்ஸ்* | இந்து | தெலுங்கு |  |
| *தன்தொன்னி* | ஹெலன் | மலையாளம் |  |  |
| *மேக்அப் மேன்* | சூர்யா | மலையாளம் |  |  |
| 2011 | *பரம் வீர் சக்ரா* | சீலா | தெலுங்கு |  |

## குறிப்புகளும் மேற்கோள்களும்
# கலசக்காடு ஆ மீட்டான் கல்வெட்டு



புதுக்கோட்டைக்கு அருகில் உள்ள கலசக்காடு என்னுமிடத்தில் தாமிழி எழுத்துக் கல்வெட்டு 2012 ஆம் ஆண்டு கண்டுபிடிக்கப்பட்டு, அந்தக் கல் இப்போது தஞ்சைப் பல்கலைக் கழத் தொல்லியல் துறையின் பாதுகாப்பில் உள்ளது. கண்டறிந்தவர் தஞ்சைப் பல்கலைக் கழக ஆய்வு மாணவர் தங்கதுரை.  
இந்தக் கல்வெட்டிலுள்ள வரிகளில் காணப்படும் எழுத்துக்களை ஆய்வாளர்கள் அடியில் காணுமாறு படிக்கின்றனர்.  

- 1. கோவெண் கட்டி[றை/ணை] நெதிரா
- 2. நை தாலன் கோளூர் வல்லாகோட்
- 3. ஆ சேர ஈதாது ஏ[வ] ஆதணி[ய] நாரு
- 4. ஆ[சி]ரிக படை தாணையன் கண்ட‌
- 5. குமாரன் கல்
## செய்திகள்
- வெண்காடு என்னும் ஊரை ஆண்ட அரசன் **கோ வெண்காட்டு இறை** என்று குறிப்பிடப்படுகிறான்.
- இவன் பெயர் தாலன் இது இந்தப் பெயருக்கு முன்னால் இருக்கும் எழுத்து சரியாகப் படிக்கப்படும்போது **ஆலன்** என்பது தெரியவரும்.
- கோளூர் மன்னன் வல்லாகோள் செய்தான்.
- இதனை மீட்டவன் பெயர் **குமாரன்**. இவனுக்கு இந்த நடுகல் நாட்டப்பட்டு எழுத்துக்கள் பொறிக்கப்பட்டுள்ளன. குமாரன் என்னும் சொல் சங்க இலக்கியங்களில் இல்லை. குமரன் என்னும் சொல் சிலப்பதிகாரம், மணிமேகலை ஆகிய நூல்களில் பயின்றுவருகின்றன.
- இவன் வெண்காட்டிறை எனப்பட்ட அரசனின் படைதாணையன்

## ஆகோள்
சங்க இலக்கியங்களில் வெட்சித் திணை, கரந்தைத் திணை போன்ற திணைகள் ஆநிரை கவர்தல், ஆநீரை மீட்டல் போன்ற போர் முறைகளை கூறுகின்றன. இந்த இரண்டு போர்களிலும் வீர மரணம் அடைந்தவர்களைப் போற்றும் வகையில் நடுகற்கள் நடப்பட்டன. அவற்றுள் ஆகோள் என்ற எழுத்துக்கள் பொறிக்கப்பட்டிருக்கும். இதிலும் அது காணப்படுவதால் இதில் குறிப்பிடப்படும் வீரன் வெட்சிப்போரிலோ கரந்தைப்போரிலோ இறந்திருக்க வேண்டும் என்று தெரிகிறது.  

## வீரனும் காலமும்
இந்த ஆகோள் கல்வெட்டு "பொன் கொங்கர் வின்னக்கோன்" என்ற சங்ககால அரசனின் ஆட்சியின் கீழ் நடந்த ஆகோளின் போது இறந்த கானங்கி குமரன் என்ற அடவனாற்றுப் படை வீரனுக்காக எழுப்பப்பட்டது. இதன் எழுத்தமைதியை கொண்டு இது கிபி. இரண்டாம் நூற்றாண்டினது என்று தமிழக தொல்லியல் துறையினர் கணித்துள்ளனர். இந்த விண்ணக்கோன் என்ர அரசன் கோ வெண்கட்டி என்ர அரச்னுக்குப் பின் ஆண்டவன். அதனால் இந்த இரண்டு அரசர்களின் கால்ததை கணிப்பத்ற்கும் இக்கல்வெட்டு உதவியாய் அமைகிறது.  

## கல்லும் கோட்டையும்
இக்கல் 2 அடி நீளமும் 2 அடி உயரமும் 10 செமீ பருமனும் கொண்டுள்ளது. இது கி.பி. 2ஆம் நூற்றாண்டு தமிழ் பிராமி எழுத்துக்களால் எழுதப்படுளது. இக்கல் கண்டறியப்பட்ட இடம் தற்போது பொதுமக்கள் துணி துவைக்கும் இடமாக இருக்கிறது. இக்கல்லின் பக்கம் ஒரு கோட்டை இருக்கலாம் என்பதும் அக்கோட்டையின் ஆதிக்கம் 40 ஏக்கர் நிலப்பரப்பு பரந்திருக்கலாம் என்பதும் அதில் இக்கல்வெட்டு உள்ள பகுதியும் படை திரட்டும் இடமாக அமைந்திருக்கலாம் என்பதும் ஆராய்ச்சியாளர் கருத்து.  

## இதனையும் காண்க
- பண்டைய இந்தியக் கல்வெட்டுக்கள்

## மூலம்
- http://www.deccanchronicle.com/channels/cities/others/2nd-century-hero-stone-discovered-394
- http://www.thehindu.com/news/states/tamil-nadu/article3662994.ece
- /சங்க கால மறவர் கல் (பொ.ஆ.மு 400 - பொ.ஆ.மு 300)

## அடிக்குறிப்பு
# ஜூனியர் என்டிஆர்



**நந்தமூரி தாரக ராமாராவ்** (பிறப்பு 20, 1983), பெரும்பாலும் **ஜூனியர் என்டிஆர்**, என்று அறியப்படும் இவர், தெலுங்குத் திரைப்பட நடிகர், குச்சிப்புடி நடன கலைஞர், மற்றும் பின்னணிப் பாடகர். இவர் முன்னாள் ஆந்திரப் பிரதேச முதல்வர் என். டி. ராமாராவுடைய பேரன் ஆவார். தாரக் தன்னுடைய சிறுவயதில் நடித்த, *பிரம்ம ரிஷி விஷ்வாமித்ரா* (1991) மற்றும் *இராமாயணம்* (1997) திரைப்படத்திற்காக சிறந்த குழந்தை நட்சத்திரத்திற்கான விருதை 1998 ஆம் ஆண்டு பெற்றார்.  

ஐந்து வருடங்களுக்குப் பின்னர், இவர் *நின்னு சூடாலனி* (2001) திரைப்படத்தில் முதன்மை கதைப்பாத்திரத்தில் நடித்தார். அதன்பிறகு பல திரைப்படங்களிலும் நடிக்க ஆரம்பித்தார். இவர் தாத்தா ஆரம்பித்த தெலுங்கு தேசக் கட்சிக்காக தேர்தலில் ஆதரவு திரட்டினார்.
# சாக்கரின்



**சாக்கரின்** என்பது செயற்கை இனிப்பூட்டிகளுள் ஒன்று. இது கரும்புச் சர்க்கரையான சுக்ரோசை விட அதிக இனிப்பானது. ஆனால் ஒருவகை உலோகச் சுவையைத் தரக்கூடியது. மிட்டாய்கள், மருந்துகள், பற்பசை ஆகியவற்றை இனிப்பாக்க இது பயன்படுத்தப்படுகிறது.  

மனித உடல்நலத்திற்கு ஊறு விளைவிக்கக் கூடியதெனக் கருதப்பட்ட இது தற்போது அவ்வாறு கருதப்படுவதில்லை.
# அயோடின் எண்



**அயோடின் எண்** (*Iodine Number*) என்பது 100 கிராம் கொழுப்பு எண்ணெயை நிறைவுற்ற கொழுப்பாக்கத் தேவைப்படும் அயோடினின் அளவு (கிராமில்) ஆகும். கீழ்வரும் அட்டவணையில் கொழுப்புகளும் அவற்றின் அயோடின் எண் மதிப்பும் தரப்பட்டுள்ளன. நிறைவுற்ற கொழுப்பின் அயோடின் எண் குறைவாகவும் நிறைவுறாக் கொழுப்பின் அயோடின் எண் அதிமாகவும் இருப்பதைக் காண முடியும்.  
| பனை எண்ணெய் | 044 – 058 |  |
| --- | --- | --- |
| ஆலிவ் எண்ணெய் | 080 – 088 |  |
| தேங்காய் எண்ணெய் | 007 – 010 |  |
| பருத்திக் கொட்டை எண்ணெய் | 100 – 117 |  |
| சூரியகாந்தி எண்ணெய் | 125 – 144 |  |
| சோயா எண்ணெய் | 120 – 136 | } |
# நாள அழற்சி


**நாள அழற்சி** (Vasculitis) என்பது அழற்சியினால் குருதிக்குழல்கள் சிதைக்கப்படும் பலவகைப்பட்ட சீர்குலைவுகளின் தொகுப்பைக் குறிக்கும். தமனிகளும், சிரைகளும் இந்நோயால் பாதிப்படைகின்றன. சிலநேரங்களில், நிணநீர் குழாயழற்சி நாள அழற்சியின் ஒரு வகையாகக் கருதப்படுகிறது. வெள்ளையணுக்கள் இடம்பெயர்ந்து அழிவினை ஏற்படுத்துவதை முதன்மையாகக் கொண்டதே நாள அழற்சியாகும். நாள அழற்சியில் சிரைகளும், தமனிகளும் அழற்சியால் பாதிக்கப்பட்டாலும், சிரையழற்சி (phlebitis), தமனியழற்சி (arteritis) ஆகியவைத் தனித்தனியான நோய்களாகும்.
# கப்பல் மணி


**கப்பல் மணி** என்பது கப்பலில் நேரத்தைக் குறிக்கப் பயன்படுகிறது, மேலும் மாலுமிகள் இதன்மூலம் தங்கள் பணி கடிகாரத்தை சரி செய்து கொள்ளவும் உதவுகிறது. பொதுவாக இது பித்தளை அல்லது வெண்கலத்தால் செய்யப்படுகிறது, மேலும் இதில் கப்பலின் பெயர் பொறிக்கப்பட்டிருக்கும். பாரம்பரியமாக கப்பலின் சமையல்காரர் அல்லது அவரின் பணியாளர்கள் கப்பலின் மணியை ஒலிக்கச் செய்யும் பணியைப் பெற்றிருப்பார்கள்.